ആംബുലന്സ് ഡ്രൈവറെ മര്ദിച്ചയാള് അറസ്റ്റില് കിളിമാനൂര് ആംബുലന്സ് ഡ്രൈവറെ മര്ദിച്ചയാളെ കിളിമാനൂര് പൊലീസ് അറസ്റ്റുചെയ്തു. വെള്ളല്ലൂര് ശിവന്മുക്ക് മാഹീന് മന്സിലില് ഫസിലുദിനാ 67ണ് അറസ്റ്റിലായത്. പതിനാറിനാണ് സംഭവം. പൊലീസ് സ്റ്റേഷനില്നിന്ന് അറിയിച്ചതനുസരിച്ച് വീട്ടില് സുഖമില്ലാതെ കിടപ്പായിരുന്ന ഫസിലുദീനെ ആശുപത്രിയില് കൊണ്ടുപോകാനെത്തിയ ആംബുലന്സിന്റെ ഡ്രൈവര് മുഹമ്മദ് ജലീലിന് നേരെയാണ് ആക്രമണമുണ്ടായത്. പൊലീസ് സിര്ദേശപ്രകാരം ജലീല്, ഫസിലുദീനെ കേശവപുരം ആശുപത്രിയിലെത്തിച്ച് പ്രാഥമിക ചികിത്സ നല്കി. ആരോഗ്യപ്രശ്നങ്ങളില്ലാത്തതിനെ തുടര്ന്ന് ഫസിലുദീനെ ആശുപത്രിയില്നിന്ന് വിട്ടയച്ചു. തുടര്ന്ന് ആംബുലന്സില് വീട്ടിലേക്ക് കൊണ്ടുപോകാന് ശ്രമിച്ചപ്പോള് ഫസിലുദീന് പൊലീസ് സ്റ്റേഷനില് പോകണമെന്ന് ആവശ്യപ്പെട്ടു. വീട്ടിലെത്തിയ ഫസിലുദീന് ജലീലിനെ കേബിള് വയര് ഉപയോഗിച്ച് തലങ്ങും വിലങ്ങും മര്ദിക്കുകയും കഴുത്തില് കേബിള് ചുറ്റി ശ്വാസംമുട്ടിക്കുകയും ചെയ്യുകയായിരുന്നുവെന്നാണ് പൊലീസ് പറയുന്നത്. ജലീല് നല്കിയ പരാതിയെ തുടര്ന്നാണ് പൊലീസ് പ്രതിയെ കസ്റ്റഡിയിലെടുത്തത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് പോക്സോ കേസ് പ്രതി അറസ്റ്റില് സംസ്കാരം നടത്തി സിപിഐ എം പ്രവര്ത്തകര്